laion/Wikipedia-Exotic huggingface dataset:
אנדר הררה

אנדר הררה אגוארה (בספרדית: Ander Herrera Agüera; נולד ב-14 באוגוסט 1989 בבילבאו שבספרד) הוא כדורגלן ספרדי המשחק בעמדת הקשר באתלטיק בילבאו. הררה גדל במחלקת הנוער של ריאל סרגוסה, ואת הופעותיו הראשונות בקבוצה הבוגרת של המועדון ערך בעונת 2008/09 כשהקבוצה שיחקה בליגה השנייה. בתום העונה עלה עם הקבוצה לליגה הראשונה, וב-29 באוגוסט 2009 ערך הררה את הופעת הבכורה שלו בליגה הבכירה, בניצחון 0–1 על טנריפה. ב-6 בדצמבר 2009 כבש את שער הבכורה שלו, בהפסד 1–4 למיורקה. ב-7 בפברואר 2011 חתם הררה באתלטיק בילבאו מעיר הולדתו לחמש שנים, החל מהעונה הבאה. את הופעת הבכורה שלו במדי בילבאו ערך הררה ב-18 באוגוסט 2011, בתיקו 0-0 מול טרבזונספור במסגרת הליגה האירופית. בעונתו הראשונה בבילבאו ערך הררה 54 הופעות במשחקים רשמיים, בהן כבש ארבעה שערים, והגיע עם הקבוצה לגמר גביע המלך הספרדי ולגמר הליגה האירופית. ב-26 ביוני 2014 חתם הררה על חוזה לארבע עונות במנצ'סטר יונייטד, ששילמה עבורו 28 מיליון ליש"ט. ב-16 באוגוסט 2014, ערך הררה את הופעת הבכורה שלו במדי מנצ'סטר יונייטד כשפתח בהרכב בהפסד יונייטד 1–2 לסוונסי סיטי. ב-14 בספטמבר 2014, כבש הררה את שער הבכורה שלו במדי מנצ'סטר יונייטד בניצחון קבוצתו 0–4 על קווינס פארק ריינג'רס במסגרת המחזור הרביעי של הפרמייר ליג. ב-24 במאי 2017 פתח הררה בהרכב קבוצתו לגמר הליגה האירופית 2017, בו ניצחה מנצ'סטר 0–2 את אייאקס. על יכולתו במשחק זכה בתואר "השחקן המצטיין" של משחק הגמר. ב-4 ביולי 2019 חתם בפריז סן-ז'רמן לחמש שנים. ב-27 באוגוסט 2022 חזר לאתלטיק בילבאו והושאל לעונה אחת עם אופציית רכישה. ב-31 בינואר 2023 ביבלאו מימשה את אופציית הרכישה. במקביל החל הררה לשחק בנבחרת הצעירה של ספרד. הררה זומן לסגל הנבחרת לאליפות אירופה לנבחרות צעירות שנערכה בדנמרק בשנת 2011, וכבש שער במשחק הפתיחה של ספרד בטורניר, מול אנגליה. בטורניר עצמו בלט הררה וכבש שני שערים, כולל את השער הראשון בגמר מול נבחרת שווייץ. המשחק נגמר בניצחון 0–2 של ספרד שזכתה בטורניר בפעם השלישית בהיסטוריה והררה שהיה מהמצטיינים נבחר כחלק מהנבחרת המצטיינת של הטורניר. ב-3 באוקטובר 2016 זומן לראשונה הררה לסגל נבחרת ספרד הבוגרת לקראת משחקי מוקדמות מונדיאל 2018 מול נבחרות איטליה ואלבניה אך לא שיחק בשני המשחקים. את הופעתו הראשונה בנבחרת ערך מול נבחרת אנגליה בוומבלי בתאריך 15 בנובמבר 2016, כשעלה כמחליף במחצית השנייה של המשחק. מנצ'סטר יונייטד הליגה האירופית: 2016/17 מגן הקהילה: 2016 גביע הליגה האנגלי: 2016/17 פריס סן ז'רמן אליפות צרפת: 2019/20, 2021/22 הגביע הצרפתי: 2019/20, 2020/21 הסופר קאפ הצרפתי: 2019, 2020, 2022 גביע הליגה הצרפתית: 2019/20 אתלטיק בילבאו גביע המלך הספרדי: 2023/24 נבחרת ספרד עד גיל 21 אליפות אירופה בכדורגל עד גיל 21: 2011 אישיים נבחרת הטורניר באליפות אירופה עד גיל 21: 2011 נבחרת העונה בליגה האירופית: 2016/17 מדיה וקבצים בנושא אנדר הררה בוויקישיתוף אנדר הררה, ברשת החברתית אקס (טוויטר) אנדר הררה, ברשת החברתית אינסטגרם אנדר הררה, באתר Transfermarkt אנדר הררה, באתר Soccerway אנדר הררה, באתר BDFutbol אנדר הררה, באתר WorldFootball.net אנדר הררה, באתר National Football Teams אנדר הררה, באתר FootballDatabase.eu אנדר הררה, באתר ESPN אתר ערוץ הספורט – sport5.co.il, באתר m.sport5.co.il (ארכיון)
Metal Scent

Metal Scent (תעתיק "מטאל סנט", לפעמים נכתב כ־Metal ScenT. מאנגלית, "ריח של מטאל") היא להקת הבי מטאל ישראלית. הלהקה הוקמה ב-2004 תחת השם "ריח מטאל" (בדומה לשם של התוכנית ריח מנטה) וב-2006 שנתה את שמה לגרסה האנגלית Metal Scent בעלת משמעות זהה ושינתה חלק מהרכבה. הלהקה יכולה להיות משויכת לסגנונות של רוק כבד, הבי מטאל ופאוור מטאל, עם השפעות של מוזיקה ים תיכונית (בעיקר באלבום הראשון). שיריהם הם הן בשפה העברית והן בשפה האנגלית. אלבומה הראשון של הלהקה, ריח מטאל ראה אור ב-2005. אלבום זה ששמו היה זהה לשם הלהקה באותו הזמן הכיל 10 שירים ושילב בין הבי מטאל לבין מוזיקה ים תיכונית ושיריו היו גרסות כיסוי של שירים ים תיכוניים ידועים והשתתפו בו זמרי אורח ידועים רבים לצד חברי הלהקה. אלבום זה זכה להצלחה והוביל לחתימת חוזה עם הפקה Crash Music לאלבום שני. 4 סינגלים של הלהקה שודרו בתכנות הרדיו בישראל. ב-2006 הלהקה שנתה את שמה לגרסה האנגלית והרכבה היה מבוסס על מייסדיה - רונן ציוני (מתופף להקת "גאיה"), דרור יקר הגיטריסט ורמי שלמון הזמר עם שינויים בגזרת הגיטריסט השני והבסיסט. האלבום שני הקרוי Metal ScenT הכיל גרסות כיסוי לשירים ידועים באנגלית משנות ה-60 לצד חומר מקורי של הלהקה. האלבום מכיל 6 גרסאות כיסוי ו־5 שירים מקוריים שנכתבו לטענת הלהקה בלחץ זמן כבד מאוד. ב-2011 יצא אלבום שלישי בשם "Homemade" והוא היה לאלבום הראשון של הלהקה המכיל שירים מקוריים בלבד בשפה אנגלית. האלבום הוקלט ברובו באולפנים ביתיים של חברי הלהקה וזה הביא לשמו "תוצרת בית", האלבום ספג ביקורת חיובית. במהלך מגפת הקורונה בישראל הוקלט אלבום האולפן The Mask, הכולל 12 שירים. במהלך תקופת הקורונה הוקלט את אלבומם החמישי The Mask באולפן הפרטי של מתופף הלהקה. האלבום שוחרר בינואר 2021 וכולל 12 שירים מקוריים. רונן ציוני - תופים דרור יקר - גיטרה רמי שלמון - שירה בן מיטל - גיטרה בס שיאון שלום- גיטרה אמיר סולומון - גיטרה בס (ריח מטאל) אמיר גרינברג - גיטרה (ריח מטאל) שחר כהן - גיטרה בס יניב עבודי - גיטרה מיכאל עינבר - גיטרה ריח מטאל (2005, תחת השם הישן) Metal Scent ‏ (2006) Homemade‏ (2011) The Mask ‏ (2021) Metal Scent, ברשת החברתית פייסבוק Metal Scent, באתר סאונדקלאוד (באנגלית) Metal Scent, באתר MusicBrainz (באנגלית) דף בית באתר פייסבוק. דרור יקר - אתר הבית של גיטריסט הלהקה. Metal Scent - על טעם ועל ריח -ריאיון עם רונן ציוני. Metal Scent - כבר מזמן לא ילדים -ריאיון עם רונן ציוני ויניב עבודי. Metal Scent / Bio Homemade, אתר metal-temple
איוואנו-פרנקיבסק (מחוז)

מחוז איוואנו-פרנקיבסק (באוקראינית: Івано-Франківська область) הוא אחד ממחוזות אוקראינה, שוכן במערב המדינה, ובירתו העיר איוואנו-פרנקיבסק. בעבר היה שם המחוז סטניסלב, ב-9 בנובמבר 1962 שינו הסובייטים את שמו כמחווה לסופר והמשורר האוקראיני איוואן פרנקו. החל מהמאה ה-14 האזור היה חלק מהאיחוד הפולני-ליטאי. בשנת 1772, בעקבות חלוקת פולין הוא עבר לאימפריה האוסטרו-הונגרית. בין השנים 1918–1939 היה המחוז בשטח הרפובליקה הפולנית השנייה. עד למאה העשרים שימשה העיר קולומיאה, בירת חבל פוקוטיה, כמרכז האזורי. לאחר מלחמת העולם השנייה הוא עבר לברית המועצות והיה חלק של אוקראינה הסובייטית. המחוז ששטחו 13,900 קמ"ר, הוא מהקטנים באוקראינה. בשנת 2014 התגוררו במחוז 1,381,505 תושבים, 97% מהם אוקראיני. בתקופה שלפני מלחמת העולם השנייה פולנים היוו כ-23% מאוכלוסיית המחוז ויהודים כ-7%. המחוז גובל במזרחו במחוזות טרנופול וצ'רנוביץ, בדרום ברומניה, במערב בזקרפטיה ובצפון במחוז לבוב. בשטח המחוז נמצא אתר סקי הגדול באוקראינה - בוקובל. מיולי 2020 , לאחר יישום הרפורמה במחוזות משנה, מחולק מחוז איוואנו-פרנקיבסק ל-6 מחוזות משנה: מדיה וקבצים בנושא מחוז איוונו-פרנקיבסק בוויקישיתוף אתר האינטרנט הרשמי של איוואנו-פרנקיבסק (באוקראינית) איוואנו-פרנקיבסק, ברשת החברתית פייסבוק איוואנו-פרנקיבסק, סרטונים בערוץ היוטיוב ערך זה הוא קצרמר בנושא גאוגרפיה של אוקראינה. אתם מוזמנים לתרום לוויקיפדיה ולהרחיב אותו.
דניפרופטרובסק (מחוז)

מחוז דניפרופטרובסק (באוקראינית: Дніпропетровська область) הוא אחד ממחוזות אוקראינה, שוכן במזרח המדינה, ובירתו העיר דניפרו. למחוז חשיבות תעשייתית רבה, כ-16,9% מהתעשייה במדינה, מקורה במחוז. כמו כן ידוע המחוז במרבצי עפרות מתכת עשירים, כדוגמת מכרות הברזל בקריבי ריה ומרבץ המנגן על יד ניקופול, מקור המנגן הידוע השני בגודלו בעולם. שטח המחוז הוא כ-32 אלף קמ"ר המהווים כ-5.3% משטח אוקראינה כולה. בשנת 2014 התגוררו בו 3,285,626 תושבים. המחוז גובל בצפון במחוזות פולטבה וחרקוב, במזרח במחוז דונצק, בדרום בזפוריז'יה וחרסון, ובמערב במיקולאייב וקירובוגרד. את המחוז חוצה נהר הדנייפר, בדרום המחוז נמצא מאגר קחובקה שנוצר בשנת 1956, לאחר שהושלם בניית סכר ליד העיר קחובקה. אחד האנשים שכיהנו במשרת מושל המחוז הוא איש העסקים היהודי־אוקראיני איגור קולומויסקי. מיולי 2020 , לאחר יישום רפורמה במחוזות משנה של אוקראינה, מחוז דניפרופטרובסק מחולק ל-7 מחוזות משנה כדלהלן: מדיה וקבצים בנושא מחוז דניפרופטרובסק בוויקישיתוף אתר האינטרנט הרשמי של דניפרופטרובסק אתר האינטרנט הרשמי של דניפרופטרובסק (באוקראינית) דניפרופטרובסק, ברשת החברתית פייסבוק דניפרופטרובסק, ביישום טלגרם דניפרופטרובסק, ברשת החברתית אינסטגרם דניפרופטרובסק, סרטונים בערוץ היוטיוב וולודימיר קוביג'וביץ', איהור סטבלסקי, מחוז דניפרופטרובסק, באתר האנציקלופדיה האינטרנטית של אוקראינה, ‏2020 ערך זה הוא קצרמר בנושא גאוגרפיה של אוקראינה. אתם מוזמנים לתרום לוויקיפדיה ולהרחיב אותו.
קגאיאן דה אורו

קגאיאן דה אורו (בפיליפינית: Lungsod ng Cagayan de Oro, "לונגסוד נג קגאיאן דה אורו"; בסבואנו: Dakbayan sa Cagayan de Oro, "דקבאיאן סה קגאיאן דה אורו") היא בירת מחוז צפון מינדנאו ופרובינציית מיסאמיס אוריינטל בפיליפינים. קגאיאן דה אורו נמצאת בחוף הצפוני של האי מינדנאו. ב-2010 התגוררו בעיר כ-600,000 תושבים, מה שהופך אותה לעיר העשירית בגודלה בפיליפינים. ההתיישבות באזור העיר התחילה כבר בשנת 377 לספירה, כשהמקומיים ייסדו התיישבות במרחק של כ-8 קילומטרים מקגאיאן דה אורו של היום. ב-1622 הספרדים הגיעו לאזור והקימו בו מספר מיסיונים אשר במהלך השנים התפתחה אוכלוסייה סביבם. ב-1871 קגאיאן דה אורו הפכה רשמית לעיירה. לאחר שהפיליפינים סופחו לארצות הברית לאחר מלחמת ארצות הברית–ספרד ב-1898 פרצה מלחמת ארצות הברית–הפיליפינים אשר במהלכה נערכו כמה קרבות בעיר. האמריקאים ניצחו במלחמה והפיליפינים נותרו תחת שליטתם עד 1946. ב-15 ביוני 1950 קגאיאן דה אורו קיבלה מעמד של עיר. קגאיאן דה אורו היא המרכז הכלכלי של מחוז צפון מינדנאו. הכלכלה של העיר מסתמכת בעיקר על תעשייה, מסחר ותיירות. העיר נחשבת למרכז הרכבים של מינדנאו, לאחר שמספר חברות עולמיות גדולות, בהן טויוטה, הונדה, מיצובישי וסוזוקי, הקימו בעיר את המפעלים שלהן. בעיר פועלות מספר אוניברסיטאות גדולות, בהן אוניברסיטת קפיטול ואוניברסיטת ליסאו דה קגאיאן. נמל קגאיאן דה אורו הוא הנמל הגדול ביותר במינדנאו והוא מציע הפלגות לערים מרכזיות באיים האחרים של הפיליפינים, כמו מנילה, בירת הפיליפינים, וסבו סיטי. את קגאיאן דה אורו משרת נמל התעופה לגינדינגן, הנמצא במרחק של כ-46 קילומטרים צפון-מערבית לעיר ומציע טיסות לערים מרכזיות בפיליפינים, כמו מנילה, סבו סיטי ודבאו סיטי. הנמל נפתח ב-2013 והחליף את הנמל הישן של העיר, נמל התעופה לומביה. קיימת תוכניות להפוך את הנמל לנמל תעופה בינלאומי שישרת את האזור כולו. ארצות הברית לוונדייל, קליפורניה, ארצות הברית ארצות הברית נורפוק, וירג'יניה, ארצות הברית טאיוואן טאינאן, טאיוואן הרפובליקה העממית של סין חרבין, הרפובליקה העממית של סין קוריאה הדרומית קוונגיאנג, קוריאה הדרומית מדיה וקבצים בנושא קגאיאן דה אורו בוויקישיתוף אתר האינטרנט הרשמי של קגאיאן דה אורו קגאיאן דה אורו, באתר אנציקלופדיה בריטניקה (באנגלית)
דוידוב

דָוִידוֹב הוא שם משפחה יהודי מזרח אירופי וגם שם משפחה במרכז אסיה ובקווקז, פירושו בן דָוִד. האם התכוונתם ל... איתמר דוידוב – שף ישראלי אריק דוידוב – וירטואוז חצוצרה, מוזיקאי ומלחין ישראל ביטוש דוידוב – במאי תיאטרון, שחקן, מחזאי, זמר אופרה ופסנתרן יהודי ישראלי יליד בולגריה גולבוהור דוידובה – הייתה פעילה חברתית בת עדת יהודי ההרים גיא דוידוב – פרופסור חבר בפקולטה למשפטים באוניברסיטה העברית דוד דוידוב – היה שחקן, במאי וצייר ישראלי יליד רוסיה חי דוידוב – שחקן ישראלי ענת דוידוב – עורכת ושדרנית רדיו ישראלית שמואל בן-דוד (דוידוב), היה צייר ואמן ישראלי יליד בולגריה דוידוף דוידובה
בית האופרה המטרופוליטנית (רחוב 39)

בית האופרה המטרופוליטנית (באנגלית: Metropolitan Opera House) היה בית אופרה ששכן ברחוב ברודוויי 1411 בין רחוב 39 ו-40 במנהטן, ניו יורק, ארצות הברית. הוא תוכנן על ידי האדריכל קליבלנד קיידי ושימש כביתה הראשון של המטרופוליטן אופרה. הוא נפתח בשנת 1883 ונהרס בשנת 1967. בית האופרה המטרופוליטנית, המכונה גם "מט הישנה", נפתח ב-22 באוקטובר 1883, עם העלאת "פאוסט" בחמישה חלקים של שארל גונו. הוא שכן ברחוב ברודוויי 1411, ותפס את כל ה"בלוק" שבין רחוב 39 ו-40 ברובע הטקסטיל (Garment District) במידטאון מנהטן. ב-27 באוגוסט 1892, נשרף בית האופרה ועקב כך בוטלו כל ההופעות, עד אשר הוא תוקן ונפתח מחדש כבר באותה שנה. בשנת 1903, שופץ פנים הבניין בעיצובם של האדריכלים קררה והסטינגס (Carrère and Hastings). במהלך השנים הוצעו מספר מקומות שעליהם יוכל להיבנות בית אופרה חדש ובעל קיבולת רבה יותר, כולל הצעה מהאדריכל ג'וזף אורבן (Joseph Urban). חלק מההצעות היו על המגרשים בהם עומדים כיום כיכר קולומבוס ומרכז רוקפלר. כלל ההצעות נדחו עד בנייתו של מרכז לינקולן. בית האופרה המטרופוליטנית נסגר ב-16 באפריל 1966, וכיון שלא זכה למעמד שימור, הוא נהרס בשנת 1967, לטובת הקמת בניין משרדים בן 40 קומות. בניין המשרדים נמכר מאוחר יותר על ידי אגודת מטרופוליטן אופרה, לחברת 1411 TrizecHahn-Swig LLC. Mayer, Martin. The Met: One Hundred Years of Grand Opera. 1983. Thames and Hudson. London. גורדי שחקים מוקדמים מדיה וקבצים בנושא בית האופרה המטרופוליטנית בוויקישיתוף תמונה של בית האופרה המטרופוליטנית משנת 1966 כפי שפורסמה במגזין לייף. בית האופרה המטרופוליטנית, באתר MusicBrainz (באנגלית) בית האופרה המטרופוליטנית, באתר Discogs (באנגלית)
זנקט אינגברט

זנקט אינגברט (בגרמנית: Sankt Ingbert) היא עיר במחוז זארפפאלץ (אנ') שבמדינת חבל הסאר שבגרמניה. העיר שוכנת במרחק של 10 ק"מ מצפון-מזרח לזארבריקן, בירת החבל ובמרחק של 10 ק"מ מדרום-מערב לנוינקירכן. זנקט אינגברט היא עיר תעשייתית ותיקה, אך רוב מפעלי התעשייה הכבדה שלה (פחם, פלדה וזכוכית) נסגרו זה מכבר. המעסיקים העיקריים של העיר הם SAP וחברת פסטו (Festo). העיר נקראת על שם קדוש אירי ובמשך 300 שנים השתייכה למחוז של טריר. צרפת סן ארבלין (אנ'), צרפת סנגל נדיאגרניאו (אנ'), סנגל גרמניה ראדבאול (אנ'), גרמניה גרמניה רוט אונטר ריטבורג (אנ'), גרמניה מדיה וקבצים בנושא זנקט אינגברט בוויקישיתוף אתר האינטרנט הרשמי של זנקט אינגברט (בגרמנית)
ויליאם קרבאליו

וִילִיאָם קַרְבָאלִיוֹ דה סילבה (בפורטוגזית: William Silva de Carvalho; נולד ב-7 באפריל 1992 בלואנדה שבאנגולה) הוא כדורגלן פורטוגזי המשחק בקבוצת ריאל בטיס מליגת העל הספרדית ובנבחרת פורטוגל בעמדת הקשר אחורי. קרבאליו נולד בלואנדה, אנגולה, והיגר לפורטוגל. הוא התחיל לשחק בגיל 13 בקבוצות הנוער של ספורטינג ליסבון בה גם התחיל לשחק בבוגרים ב-2011. קרבאליו הושאל לחצי עונה לפטימה מהליגה הפרטוגזית השלישית ולאחר מכן הושאל לסרקל ברוז' מהליגה הבלגית הראשונה שם שיחק שנה וחצי. עונת 2013/14 הייתה העונה הראשונה בה שיחק בספורטינג ליסבון. קרבליו שיחק בנבחרות הצעירות של פורטוגל וב-2012 החל לשחק בקבוצה עד גיל 21. הוא שותף במשחקים במספר מוקדמות אליפות אירופה בכדורגל עד גיל 21 - 2015. בנובמבר 2013 זומן לראשונה לנבחרת הבוגרת למשחקי פלייאוף העלייה למונדיאל 2014 נגד שוודיה. קרבאליו נכלל בסגל פורטוגל במונדיאל ושותף בשני המשחקים האחרונים של שלב הבתים בסיומם הודחה פורטוגל שסיימה שלישית בשלב הבתים בגלל הפרש שערים. קראבליו נכלל בסגל אליפות אירופה בכדורגל עד גיל 21 - 2015, בו נבחרתו סיימה כסגנית ונבחר לשחקן המצטיין של הטורניר. ביורו 2016 סיימה נבחרת פורטוגל כזוכת יורו 2016 כאשר קראבליו שחקן הרכב קבוע. ריאל בטיס גביע המלך: 2021/2022 מדיה וקבצים בנושא ויליאם קרבאליו בוויקישיתוף ויליאם קרבאליו, באתר Transfermarkt ויליאם קרבאליו, באתר Soccerway ויליאם קרבאליו, באתר BDFutbol ויליאם קרבאליו, באתר WorldFootball.net ויליאם קרבאליו, באתר National Football Teams ויליאם קרבאליו, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
אריק דורם

אריק דורם (בגרמנית: Erik Durm; נולד ב-12 במאי 1992 בפירמאזנס, ריינלנד-פפאלץ, גרמניה) הוא כדורגלן עבר גרמני ששיחק בעמדת המגן השמאלי. דורם היה בעבר חלק מסגל נבחרת גרמניה, במדיה ערך שבע הופעות, ואף היה חלק מהסגל הגרמני שזכה במונדיאל 2014, בו לא שותף כלל. דורם החל לשחק כדורגל במועדון קטן בכפר רישוויילר ב-1997. ב-2008 עבר לאקדמיה לכדורגל של זארבריקן וב-2010 הצטרף לקבוצת הנוער של מיינץ 05 ובמקביל שיחק בקבוצת המילואים של מיינץ. בקיץ 2012 עבר לבורוסיה דורטמונד. בעונתו הראשונה במועדון שיחק בקבוצת המילואים ששיחקה בליגה השלישית ובעונת 2013/14 החל לשחק בקבוצה הראשונה של דורטמונד. בקיץ 2018 חתם בהאדרספילד טאון מהפרמייר ליג. בעונת 2018/19 ערך דורם 28 הופעות במדי האדרספילד טאון, ונשר עמה לצ'מפיונשיפ לאחר שהקבוצה סיימה במקום האחרון בפרמייר ליג. בקיץ 2019, לאחר שירד ליגה עם האדרספילד טאון, חתם דורם באיינטרכט פרנקפורט. דורם שיחק שלוש עונות בפרנקפורט. בעונתו הראשונה בקבוצה, 2019/20, סבל דורם מפציעות וערך תשע הופעות ליגה בלבד. בעונת 2020/21 דורם ערך 21 הופעות ליגה. בעונתו האחרונה בקבוצה, 2021/22, אף זכה עמה במפעל הליגה האירופית. עם זאת, דורם מיעט מאוד לשחק בעונה זו, ולא שותף במשחק הגמר בו ניצחה פרנקפורט את גלאזגו ריינג'רס. ב-22 ביוני 2022 חתם בפ.צ. קייזרסלאוטרן מהבונדסליגה השנייה. דורם היה שחקן הרכב בעונת 2022/23 בקייזרסלאוטרן, וסיים עמה במקום התשיעי בליגה. בעונת 2023/24 ערך ארבע הופעות בלבד וסבל מפציעה. בינואר 2024 הגיע עם קייזרסלאוטרן להסכמה משותפת על התרת חוזהו, ופרש ממשחק פעיל. בשנת 2011 שיחק דורם בנבחרות גרמניה עד גיל 19 ו-20, ב-2013 זומן לנבחרת גרמניה בכדורגל עד גיל 21 וביוני 2014 זומן למשחק הכנה של גרמניה לקראת מונדיאל 2014 ונכלל בסגל הנבחרת בטורניר עצמו, בו זכתה הנבחרת בתואר. עם זאת, דורם לא שותף באותו מונדיאל כלל. בורוסיה דורטמונד הסופר קאפ הגרמני: 2013, 2014 הגביע הגרמני: 2016/2017 איינטרכט פרנקפורט הליגה האירופית: 2021/2022 נבחרת גרמניה גביע העולם בכדורגל: 2014 מדיה וקבצים בנושא אריק דורם בוויקישיתוף אריק דורם, באתר Transfermarkt אריק דורם, באתר Fussballdaten.de (בגרמנית) אריק דורם, באתר Soccerway אריק דורם, באתר BDFutbol אריק דורם, באתר WorldFootball.net אריק דורם, באתר National Football Teams אריק דורם, באתר FootballDatabase.eu
אוסקר גרנאדוס

אוסקר אסטבן גרנאדוס (בספרדית: Óscar Esteban Granados; נולד ב-25 באוקטובר 1985) הוא כדורגלן עבר קוסטה ריקאי אשר שיחק בעמדת הקשר האחורי בנבחרת קוסטה ריקה. ארדיאנו ליגת העל הקוסטה ריקאית (2): 2012 קלאוסורה, 2013 קלאוסורה מדיה וקבצים בנושא אוסקר גרנאדוס בוויקישיתוף אוסקר גרנאדוס, ברשת החברתית פייסבוק אוסקר גרנאדוס, ברשת החברתית אקס (טוויטר) אוסקר גרנאדוס, באתר Transfermarkt אוסקר גרנאדוס, באתר Soccerway אוסקר גרנאדוס, באתר National Football Teams אוסקר גרנאדוס, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
פטריק פמברטון

פטריק פמברטון (בספרדית: Patrick Pemberton; נולד ב-24 באפריל 1982) הוא כדורגלן קוסטה ריקאי המשחק בעמדת השוער בקבוצת סן קרלוס ובנבחרת קוסטה ריקה. אלחואלנסה ליגת העל הקוסטה ריקאית (5): 2010 אפרטורה, 2011 קלאוסורה, 2011 אפרטורה, 2012 אפרטורה, 2013 אפרטורה פטריק פמברטון, באתר Transfermarkt פטריק פמברטון, באתר Soccerway פטריק פמברטון, באתר WorldFootball.net פטריק פמברטון, באתר National Football Teams פטריק פמברטון, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
כריסטיאן גמבואה

כריסטיאן אסטבן גמבואה לונה (בספרדית: Cristian Esteban Gamboa Luna; נולד ב-24 באוקטובר 1989) הוא כדורגלן קוסטה ריקאי המשחק בעמדות המגן הימני והקשר הימני בבוכום מהבונדסליגה ובנבחרת קוסטה ריקה. גמבואה החל את הקריירה שלו בקבוצת מוניסיפאל ליבריה מליגת העל של קוסטה ריקה, איתה זכה בקלאוסורה 2009. ב-2010 עבר לפרדריקסטד מליגת העל הנורווגית ושיחק בקבוצה שנה אחת בקיץ 2011 עבר לפ.צ. קופנהגן. בקופנהגן הוא שיחק בשני משחקים בלבד האחד בגביע והשני בליגה האירופית. הקיץ 2012 הוא הושאל לרוזנבורג ולאחר שנה חתם בה. ביולי 2014 חתם בוסט ברומיץ' אלביון. בקיץ 2016 חתם בסלטיק. בקיץ 2019 חתם גמבואה על חוזה לשנתיים בבוכום מהבונדסליגה השנייה. גמבואה שיחק בנבחרת קוסטה ריקה עד גיל 20 והשתתף בגביע העולם בכדורגל עד גיל 20 2009 בו הגיעה הנבחרת למקום הרביעי. גמבואה זומן לראשונה לנבחרת קוסטה ריקה בינואר 2010. הוא זומן לסגל הנבחרת לקראת מונדיאל 2014. מוניסיפאל ליבריה ליגת העל הקוסטה ריקאית : 2009 קלאוסורה פ.צ. קופנהגן הגביע הדני: 2012 סלטיק גביע הליגה הסקוטית: 2016/2017, 2017/2018 ליגת העל הסקוטית: 2016/2017, 2017/2018 מדיה וקבצים בנושא כריסטיאן גמבואה בוויקישיתוף כריסטיאן גמבואה, ברשת החברתית פייסבוק כריסטיאן גמבואה, ברשת החברתית אינסטגרם כריסטיאן גמבואה, באתר Transfermarkt כריסטיאן גמבואה, באתר Soccerway כריסטיאן גמבואה, באתר BDFutbol כריסטיאן גמבואה, באתר WorldFootball.net כריסטיאן גמבואה, באתר National Football Teams כריסטיאן גמבואה, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
Cat (פקודה)

cat היא תוכנית יוניקס סטנדרטית אשר מדפיסה את תוכנו של קובץ ומשמשת לשרשור קבצים. שמה של התוכנית מגיע מן המילה האנגלית Concatenate, שמשמעותה שרשור. תקן POSIX מגדיר את שהתוכנית צריכה לקבל רשימת קבצים כארגומנטים, ולהדפיס את תוכנם בסדר המתאים, ולתמוך בדגל אחד (-u). אם אחד הקבצים מופיע כמקף בודד (-), התוכנית תקרא מהקלט הסטנדרטי ותדפיס אותו במקום המתאים. אם התוכנית אינה מקבלת כלל ארגומנטים, היא תדפיס את הקלט הסטנדרטי בלבד. תחביר הפקודה הוא כדלקמן: cat [option] [file]... דוגמה פשוטה לשימוש ב-cat היא חיבור 2 קבצים לקובץ אחד: cat file1 file2 > file3 ניתן לשלב ערכים נוספים: cat -s: מצמצם שורות רווח ריקות לשורה אחת בלבד. cat -n: מוסיף מספר שורה. cat -b: מוסיף מספר שורה לשורות לא ריקות. שימוש נפוץ ב-cat הוא להדפסת קובץ יחיד, על מנת להשתמש בו כקלט של תוכנית אחרת. צורת שימוש זו מיותרת כיוון שהמעטפת יכולה לעשות פעולה זו בעצמה, ולא זקוקה לתוכנה חיצוניות אשר מייצרת תהליך נוסף. לפיכך, במקום לכתוב כך: cat filename | command arg1 arg2 ניתן לכתוב כך: <filename command arg1 arg2 command arg1 arg2 < filename מדיה וקבצים בנושא Cat בוויקישיתוף cat באתר Single UNIX Specification cat invocation – GNU Coreutils באתר פרויקט גנו cat באתר FreeBSD cat - concatenate and print files, סטנדרט posix בpubs.opengroup.org, ‏2018 (באנגלית) Useless Use of Cat Award
וול סטריט 14

וול סטריט 14 (באנגלית: 14 Wall Street) הוא גורד שחקים הממוקם בוול סטריט 14 שברובע הפיננסי במנהטן, ניו יורק, ארצות הברית. הבניין מתנשא לגובה של 164.59 מטרים והוא בעל 29 קומות. הוא תוכנן על ידי משרד האדריכלים "טרוברידג' וליוינגסטון" (Trowbridge & Livingston) בסגנון אדריכלות נאו-קלאסית ושימש כמטה המשרדים של ארגון הבנקאות Bankers Trust. בנייתו החלה בשנת 1910 והסתיימה בשנת 1912. תוספות עיצוביות בסגנון האר דקו, שתוכננו על ידי משרד האדריכלים "שריב, לם והרמון", נבנו בו בין השנים 1931-1933. הפירמידה בראשו מהווה נקודת ציון בקו הרקיע של מנהטן ואף הפכה ללוגו של ה-Bankers Trust גם לאחר שמכר את הבניין בשנת 1937. הבניין הוא בעל מעמד מבנה היסטורי עירוני מה-14 בינואר 1997. הרעיון התכנוני העומד מאחורי תכנונו של וול סטריט 14 היה למקם את ראש המאוזוליאום בהליקרנסוס על הקמפנילה של סן מרקו שבוונציה. בעוד גורדי שחקים רבים באותה תקופה השתמשו בהשראת מגדלי הפעמונים הוונציאנים כמודל עיצוב מגדלים מודרניים, היה וול סטריט 14 הראשון ששם "מקדש" בראשו. בפירמידה זו לבדה ישנן שבע קומות והיא הופיעה בסלוגן של ה-Bankers Trust ‏("A Tower of Strength"). שלב הבנייה הראשון החל עם רכישת בניין גילנדר בן 20 הקומות, שניצב במגרש, והריסתו. עם הריסתו נחשב בניין גילנדר לגורד השחקים הראשון שמפנה את מקומו לגורד שחקים אחר. כשהושלם היה לבניין הבנקאי הגבוה בעולם. בשנת 2012, רכש אלכסנדר רווט (Alexander Rovt), מיליארדר שעשה את הונו בעסקי הדשנים, את הבניין תמורת 303 מיליון דולר אמריקאי. גורדי שחקים בניו יורק גורדי שחקים מוקדמים מדיה וקבצים בנושא וול סטריט 14 בוויקישיתוף אתר האינטרנט הרשמי של וול סטריט 14 (באנגלית) וול סטריט 14 באתר skyscraperpage.com וול סטריט 14 באתר structurae.net וול סטריט 14 באתר Empois.com New York City Landmarks Preservation Commission; Postal, Matthew A. (ed. and text); Dolkart, Andrew S. (text). (2009) Guide to New York City Landmarks (4th ed.) New York:John Wiley and Sons. ISBN 978-0-470-28963-1, p.14 האריס גייל "Bankers Trust Building Designation Report" (14 בינואר 1997) "Skyscraper Going: Higher One Coming. Razing 20-Story Gillender Building to Make Room for 32-Story Bankers' Trust Home". ניו יורק טיימס 30 באפריל 1910.